**Սուլֆադիազին**, հակաբիոտիկ, օգտագործվում է պիրիմեթամինի հետ միասին։ Այն համարվում է ընտրության դեղամիջոց տոքսոպլազմոզի բուժման համար։ Այն երկրորդ շարքի պրեպարատ է միջին օտիտների բուժման, ռևմատիկ տենդի կանխարգելման, շանկրոիդոզի, խլամիդիոզի և Հեմոֆիլուս ինֆլուենզայի կողմից հարուցված ինֆեկցիոն հիվանդությունների բուժման համար։ Այն կիրառվում է ներքին ընդունման եղանակով։

Հիմնական կողմնակի ազդեցությունները ներառում են սրտխառնոցը, փորլուծությունը, գլխացավը, ջերմությունը, ցանավորումը, դեպրեսիան և պանկրետիտը։ Այն պետք է օգտագործվի այն անձանց կողմից, ովքեր ունեն լուրջ խնդիրներ լյարդի, երիկամների հետ, կամ հիվանդ են պորֆիրիայով։ Եթե կիրառվում է հղիության ընթացքում՝ կարող է բարձրացնել նորածնի մոտ դեղնուկի առաջացման հավանականությունը։ Թեև այս պրեպարատը արտադրող ընկերությունը խորհուրդ չի տալիս այն կիրառել կրծքով կերակրման ընթացքում, բայց համարվում է, որ այս դեղամիջոցի օգտագործումը չի վնասի երեխային, եթե նա ընդհանուր առմամբ առողջ է։ Այն դասվում է սուլֆանիլամիդային պատրաստուկներին։

Սուլֆադիազինը հաստատվել է 1941 թվականին Միացյալ Նահանգներում բժշկական օգտագործման համար։ Այն Առողջապահության համաշխարհային կազմակերպության գլխավոր դեղերի ցանկում է, առողջապահական համակարգում անհրաժեշտ ամենաարդյունավետ և անվտանգ դեղամիջոցներից մեկն է համարվում։ Զարգացող երկրներում մեծածախ գինը կազմում է ամսական 2.70 ԱՄՆ-ից մինչև 7.32 ԱՄՆ դոլար։ ԱՄՆ-ում բուժումը արժե ավելի քան 200 դոլար ամսական։

Բժշկական կիրառում
-----------------

Այն վերացնում է բակտերիան, որն առաջացնում է ինֆեկցիոն հիվանդությունը, դադարեցնելով բակտերիալ բջիջների ներսում ֆոլաթթվի արտադրությունը, և սովորաբար օգտագործվում է միզային համակարգի վարակների և այրվածքների բուժման նպատակով։ Պիրիմեթամինի հետ զուգակցման պարագայում այն կիրառվում է տոքսոպլազմոզի բուժման համար։

Այդ հիվանդությունը հարուցվում է Տոքսոպլազմա գոնդիի կողմից։

Ազդեցության մեխանիզմ
--------------------

Սուլֆադիազինը աշխատում է դիհիդրոպտերոատ ֆերմենտի արգելակման միջոցով։

Կողմնակի ազդեցություններ
------------------------

Կողմնակի ազդեցությունները ներառում են սրտխառնոցը, ախորժակի կորուստը և գլխապտույտը։

Վաճառքային անուններ
-------------------

Այս դեղամիջոցը վաճառվում է Լանտրիսուլ, Նեոտրիզին, Սուլֆա-Տրիփլ #2, Սուլֆադիազին, Սուլֆալոիդ, Սուլֆոնամիդս Դուպլեքս, Սուլֆոզ, Տերֆոնիլ, Տրիփլ Սուլֆա, Տրիփլ Սուլֆաս և Տրիփլ Սուլֆոիդ անվանումների ներքո։

Ծանոթագրություններ
------------------

1. 1 2 3 4 5 6 7  "Sulfadiazine". The American Society of Health-System Pharmacists. Արխիվացված from the original on 2016 թ․ դեկտեմբերի 20. Retrieved 2016 թ․ դեկտեմբերի 8.
2. ↑  *WHO Model Formulary 2008* (PDF). World Health Organization. 2009. pp. 126, 205. ISBN 9789241547659. Արխիվացված (PDF) from the original on 2016 թ․ դեկտեմբերի 13. Retrieved 2016 թ․ դեկտեմբերի 8.
3. ↑  *WHO Model Formulary 2008* (PDF). World Health Organization. 2009. pp. 126, 205. ISBN 9789241547659. Արխիվացված (PDF) from the original on 2016 թ․ դեկտեմբերի 13. Retrieved 2016 թ․ դեկտեմբերի 8.
4. ↑  "Drugs@FDA: FDA Approved Drug Products". *www.accessdata.fda.gov*. Retrieved 2018 թ․ նոյեմբերի 11.
5. ↑  "WHO Model List of Essential Medicines (19th List)" (PDF). *World Health Organization*. April 2015. Արխիվացված (PDF) from the original on 2016 թ․ դեկտեմբերի 13. Retrieved 2016 թ․ դեկտեմբերի 8.
6. ↑  "Sulfadiazine". *International Drug Price Indicator Guide*. Retrieved 2016 թ․ դեկտեմբերի 8.
7. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 104. ISBN 9781284057560.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | ChEMBL · Drugbank · KEGG · KEGG · UNII |
|  |
| Բառարաններ և հանրագիտարաններ | Մեծ կատալոնական · MESH ID |
|  |
| Չափորոշչային վերահսկողություն | Microsoft: 2778269047, 2909589382 |

 |